**Tænk hvis du var en Sangsvane**…

Hvis du var en fugl - en Sangsvane, så bor du sikkert i England om vinteren.

Du kunne være en fuldvoksen hun sangsvane og vil veje ca.9 kg.

Sidst på vinteren får stor lyst til at æde. Du laver faktisk ikke andet end at æde… sove… æde… sove. Og i løbet af 2 måneder har du forøget din vægt med 2 kg.

Midt i april begynder du sammen med dine venner en rejse mod ynglepladserne. Du skal rejse til det sted i Nordsibirien i Rusland, hvor du skal bygge rede og lægge æg. Du er så tyk, at det er svært at lette.

Efter tre hele dage i luften holder du pause i Frankrig. Din vægt er nu igen, hvor du startede. Så du er nødt til at spise meget for at komme til kræfter igen. Når du er klar, fortsætter rejsen mod nord.

Du lander flere steder langs kysten blandt andet i vadehavet i Holland, Tyskland og Danmark. Du er træt og sulten, og du bliver nødt til at spise masser af græs, korn, insekter og muslinger.

Du flyver videre op gennem Danmark og mellemlander i Nationalpark Thy. Omkring begyndelsen af maj, skal du skynde dig af sted, for der er stadig over 4000 km tilbage.

Efter mellemlandinger i fx Norge og Sverige, når du til halvøen Tajmyr i Nordsibirien, Rusland. Så snart sneen er væk, bygger du din rede. I reden lægger du dine æg og venter spændt på at ungerne udklækkes.

Når ungerne først titter frem, får du travlt med at tage dine unger med rundt for at finde føde og få dem gjort flyveklar.

Yngle tiden varer kun få måneder, og du og dine unger må efter kort tid vende næbbet mod syd, men denne gang er det heldigvis en mild vinter i Danmark og du kan overvintre i Nationalpark Thy.